fi fi fi tr fi fi fi de fi fi fi fi fi fi fi fi fi fi fi fi fi fi fi fi fi fi it fi fi fi fi fi fi fi fi fi fi fi fi fi fi fi fi fi fi fi fi fi fi fi pt en fi fi en ml en pt fi fi en en fi en en en en fi en en en de fi fi fi fi fi fi
Jyväskylän Lohi, tekijä sivustolla - Sivu 2 74:stä | Sivu 2
Lohi ja Liveto yhteistyöhön – voit ostaa nyt Lohen otteluliput netistä
Julkaistu 6.5.2022 , kirjoittanut Jyväskylän Lohi
Jyväskylän Lohi ja Liveto ovat aloittaneet yhteistyön. Voit jatkossa ostaa liput Lohen kotiotteluihin suoraan netistä.
Voit ostaa lippuja kätevästi Lohen omilta verkkosivuilta. Voit klikata oikealta löytyvää ”osta lippuja” painiketta tai lukea lisää Liput Lohen kotiotteluihin-sivultamme.
Maksuvälineenä Livetollla käyvät kaikki normaalit maksutavat: verkkopankkimaksu, pankkikortit ja mobiilimaksu sekä myös liikunta- ja kulttuurimaksuvälineet, kuten Smartum Saldo, ePassi ja Eazybreak.
Lippujen hinnat verkossa ovat 12€ ja 9€.
Voit aina ostaa liput myös suoraan Liveton sivuilta. Tämä onnistuu helposti osoitteessa: https://events.liveto.io/. Kirjoita hakuun ”Lohi” ja löydät kaikki Jyväskylän Lohen kotiottelut.
Lohen kesän otteluohjelman löydät kokonaisuudessaan täältä.
Hienoa päästä tekemään yhteistyötä paikallisen pesäpalloilun parissa täällä Jyväskylässä!
Toivotaan että kaudesta tulee menestynyt ja yleisöä saadaan mahdollisimman paljon paikan päälle
Liput kaikkiin Lohen kotiotteluihin ovat jo myynnissä. Ensimmäinen kotiottelu pelataan lauantaina 21. toukokuuta kello 14.00 alkaen Simon Kiriä vastaan. Voit ostaa lippusi Lohi – Simon Kiri otteluun tästä.
Paina nimesi Lohen kannatustauluun 2022
Julkaistu 3.5.2022 , kirjoittanut Jyväskylän Lohi
Ykköspesiskausi 2022 lähestyy – liity Lohen tukijoiden joukkoon ja saat nimesi kesän 2022 kannatustauluun Restaurant Laittoman seinälle.
Liityit Lohen kannatustauluun mukaan tai et, äärimmäisen helppo tapa olla mukana menossa, ja avittaa 98-vuotiaan seuran tulevia kausia, on vain jakaa tätä sivua Facebookissa tai Whatsapp-ryhmissä kavereille!
Mikäli haluat liittyä tukijoiden joukkoon myös tänä vuonna, voit lunastaa paikkasi Lohen kannatustaulusta. Taulu asetetaan Koskenharjun kentälle yleisön nähtäväksi kesän ajaksi ja siihen lisätään jokaisen Lohi-tukijan nimi/nimimerkki.
Näin saat nimesi Lohen Kannatustauluun 2022:
Suorita kannatusmaksu (50€) Jyväskylän Lohi ry:n tilille: FI15 5290 0220 0813 66
Laita tilisiirron viestikenttään teksti ”Kannatustaulu + nimi/nimimerkki minkä haluat tauluun”
Nimesi/nimimerkkisi lisätään kannattajatauluun, mikä asetetaan Koskenharjun kentälle kesän 2022 ajaksi
Alla näet vuoden 2020 kannatustaulut. Iso kiitos vielä kaikille teille, ketkä olette mukana vuosina 2020 ja 2021!
Koskenharjulla kaksi harjoitusottelua – Hamina ja Kiri vieraaksi
Julkaistu 23.4.2022 , kirjoittanut Jyväskylän Lohi
Lohi pelaa ennen kauden alkua toukokuussa kaksi harjoitusottelua Aina Aurinkoisella. Ykköspesis-kausi 2022 alkaa 15. toukokuuta vierasottelulla Haapajärvellä.
Ti 3.5. kello 18.00: Lohi – Kiri2020 (OTTELU PERUTTU)
Pe 6.5. kello 18.00: Lohi – Haminan Palloilijat
Kaikki Lohen ensi kauden ottelut kellonaikoineen ja tuloksineen päivitetään aina tänne: Lohen ottelut 2022
Mikäli kausikortti on vielä hankkimatta, sen voit tilata itsellesi kotiin kuljetettuna tästä.